Salmah Sheikh Hussein

Hajah Salmah binti Sheikh Hussein merupakan ahli politik wanita Malaysia kelahiran Pulau Pinang dari Parti Islam Se-Malaysia (PAS). Beliau merupakan mantan Ketua Dewan Muslimat PAS Malaysia. Beliau pernah dilantik menjadi ahli Dewan Negara melalui lantikan Yang di-Pertuan Agong pada era Kerajaan Campuran PAS-BN pada 1975 hingga 1982.

Penglibatan dalam politik

Pilihan raya 
Salmah telah bertanding dalam pilihan raya umum Malaysia mewakili PAS sejak 1964.

Ahli Dewan Negara 
Salmah telah dilantik menjadi ahli Dewan Negara melalui lantikan Yang di-Pertuan Agong pada era Kerajaan Campuran PAS-BN bermula tahun 1975 hingga 1982. Beliau merupakan wanita pertama daripada PAS yang dilantik sebagai Senator. Beliau juga merupakan ahli PAS pertama dilantik sebagai Senator melalui lantikan Yang di-Pertuan Agong.

Pengiktirafan 
Salmah telah terpilih menerima Anugerah Tokoh Persatuan Melayu Pulau Pinang (Pemenang) pada tahun 1990 bagi tokoh agama.

Rujukan 

Anggota wanita Parti Islam Se-Malaysia
Orang dari Pulau Pinang
Ahli Dewan Negara Malaysia‎
Ketua Dewan Muslimat Parti Islam Se-Malaysia
Ahli politik Malaysia berketurunan Melayu